# Arvopaperikeskus

### Wikipedia

Arvopaperikeskus (APK) hoitaa arvo-osuusjärjestelmää ja siihen liittyviä tehtäviä. APK:n tehtävät voidaan jaotella seuraavasti:

- Arvo-osuusjärjestelmän ja sen edellyttämän tietojärjestelmän ylläpito ja palveluiden tarjoaminen tilinhoitajayhteisöille ja yksityissijoittajille

- Arvo-osuusjärjestelmään kuuluvilla arvopapereilla (kuten pörssiosakkeilla) tehtyjen kauppojen selvittäminen sekä rahamarkkinainstrumenttien ja velkakirjojen liikkeeseenlasku-, selvitys- ja säilytyspalvelut.

- Liikkeeseenlaskupalveluiden tarjoaminen arvopapereiden liikkeeseenlaskijoille. Näitä palveluita ovat mm. osakeluetteloiden ja sisäpiirin omistusta koskevien rekisterien ylläpito, pääomajärjestelyt, osingon- ja tuotonmaksupalvelut sekä yhtiökokouspalvelut

Yksityissijoittaja voi säilyttää arvo-osuuksiaan maksutta APK:n arvo-osuustilillä. APK:sta saa kuka tahansa tietoa pörssiyhtiöiden omistajista, ns. hallintarekisteröityjä ulkomaalaisomistajia lukuun ottamatta. Tietoa saa myös yhtiöiden sisäpiiriin kuuluvista henkilöistä, heidän omistuksistaan ja niissä tapahtuneista muutoksista.

Arvopaperikeskuksen toimintaa säätelevät mm. laki arvo-osuusjärjestelmästä (826/1991), laki arvo-osuustileistä (827/1991), arvopaperimarkkinalaki (495/1899 ) ja osakeyhtiölaki (734/1978). APK:n harjoittamaa selvitystoimintaa valvoo Rahoitustarkastus.

Arvopaperikeskuksena toimii Suomen Arvopaperikeskus Oy, joka on ruotsalaisen Värdepapperscentralen Ab:n (VPC) tytäryhtiö. VPC:n pääomistajia ovat ruotsalaiset pankit Nordea, FöreningsSparbanken, Skandinaviska Enskilda Banken ja Svenska Handelsbanken sekä OMX Ab. Suomen Arvopaperikeskus Oy ja Värdepapperscentralen Ab muodostavat yhdessä pohjoismaisen arvopaperikeskuksen NCSD Groupin.

## [muokkaa] Aiheesta muualla

- Arvopaperikeskus

Haettu osoitteesta http://fi.wikipedia.org../../../a/r/v/Arvopaperikeskus.html

Luokat: Arvopaperioikeus | Sijoittaminen

##### Views

- Artikkeli
- Keskustelu
- Nykyinen versio

##### Etsi